alexandrainst/scandi-wiki huggingface dataset:
Iselin Nybø

Iselin Nybø (født 14. mai 1981) er en norsk jurist og politiker (V). Hun var  forsknings- og høyere utdanningsminister fra 2018 til 2020, og næringsminister fra 2020 til 2021 i Erna Solbergs regjering.

Hun var innvalgt på Stortinget fra Rogaland 2013–2017, og var da første nestleder i Kirke-, utdannings- og forskningskomiteen.

Fra november 2021 er hun partner i advokatfirmaet Schjødt.

Bakgrunn 
Nybø vokste opp i Randaberg, men har senere vært bosatt i Stavanger. Iselin Nybø var elev ved Stavanger katedralskole.

Nybø er utdannet jurist fra Universitetet i Bergen fra 2006 og har tidligere jobbet i Skatteetaten og ved advokatkontor med ulike forretningsjuridiske problemstillinger med hovedvekt på skatterett.

Nybø var medlem av kommunestyret i Randaberg kommune i årene 2003–2007. I årene 2003–2007 var hun også med i kommunens hovedutvalg for oppvekst og levekår, mens hun i årene 1999–2003 var medlem i hovedutvalg for nærmiljø og kultur i Randaberg. I årene 2007–2015 var hun bystyremedlem og formannskapsmedlem i Stavanger. Hun ble også gjenvalgt til bystyret i lokalvalget 2015, men hadde permisjon fra sin faste plass der og i formannskapet, så lenge hun var stortingsrepresentant og statsråd. I årene 2007-2013 var Nybø også nestleder i kommunalstyret for oppvekst i Stavanger.

I perioden 2010–2012 var hun leder i Rogaland Venstre. I perioden 2012–2014 var hun medlem i sentralstyret til Venstre.

Hun var i årene 2012–2016 nestleder i IVAR IKS. I årene 2016-2018 var hun med i styret til Lyse AS.

Stortingskomiteer 
 2013–2017: Første nestleder i Kirke-, utdannings- og forskningskomiteen
 2013–2017: Medlem i Valgkomiteen

Regjering 
Nybø, Skei Grande og Elvestuen var Venstres nye statsråder da partiet gikk inn i regjering med Høyre og FrP i januar 2018. Ved regjeringsutvidelsen ble en ny post laget i Kunnskapsdepartementet, forsknings- og høyere utdanningsminister (som også har eksistert tidligere) og den ble bekledd av Nybø. 

I januar 2020, da FrP forlot regjeringen, overtok Venstre næringsdepartementet med Nybø som statsråd der. Høyres Henrik Asheim tok over Nybøs post i Kunnskapsdepartementet, mens Venstre-leder Skei Grande ble kunnskapsminister. 

 2018–2020: Forsknings- og høyere utdanningsminister i Kunnskapsdepartementet
 2020–2021: Næringsminister i Nærings- og fiskeridepartementet

Etter at Venstres partileder Trine Skei Grande gikk ut av regjering 13. mars 2020 var Nybø statsministerens stedfortredende, siden hun hadde lengst ansiennitet av Venstres statsråder.

Referanser

Eksterne lenker 
 
 
 
 
 Venstre.no - Biografi

Venstre-statsråder
Statsråder i Regjeringen Solberg
Lokalpolitikere i Stavanger
Venstre-politikere i Rogaland
Stortingsrepresentanter fra Venstre
Stortingsrepresentanter for Rogaland
Stortingsrepresentanter 2013–2017
Norske jurister
Personer fra Randaberg kommune
Norske sosialliberalister
Norske næringsministre
Javier Illana

Javier Illana García (født 12. september 1985) er en spansk stuper, som for det meste konkurrerer i 3 meter springbrett. Han vil representere Spania under Sommer-OL 2012 i London, der han ble kvalifisert via VM i svømming 2011.

Eksterne lenker 
 

Spanske stupere
Deltakere for Spania under Sommer-OL 2012
Stupere under Sommer-OL 2012
Deltakere for Spania under Sommer-OL 2008
Stupere under Sommer-OL 2008
Deltakere for Spania under Sommer-OL 2004
Stupere under Sommer-OL 2004
Fødsler i 1985
Bryan Nickson Lomas

Bryan Nickson Lomas (født 30. juni 1990) er en malaysisk stuper, som for det meste konkurrerer i 3 meter springbrett. Han vil representere Malaysia under Sommer-OL 2012 i London, der han ble kvalifisert via VM i svømming 2011. Under Sommer-OL 2004 var han den nest yngste deltakeren med sine 14 år.

Eksterne lenker 
 

Malaysiske stupere
Deltakere for Malaysia under Sommer-OL 2012
Stupere under Sommer-OL 2012
Deltakere for Malaysia under Sommer-OL 2008
Stupere under Sommer-OL 2008
Deltakere for Malaysia under Sommer-OL 2004
Stupere under Sommer-OL 2004
Personer fra Sarawak
Fødsler i 1990
He Zi

He Zi (kinesisk: 何姿, pinyin: Hé Zī, født 11. desember 1990 i Nanning i Guangxi i Kina) er en kinesisk stuper, som for det meste konkurrerer i 3meter. Hun vil representere Kina under Sommer-OL 2012 i London, der hun ble kvalifisert via VM i svømming 2011, der hun tok gull i synkron.

OL-medaljer   
  2012  London - Gull i stuping, 3 m synkronstup, damer  Kina
  2012  London - Sølv i stuping, 3 meter, damer  Kina

Referanser

Eksterne lenker 
 

Kinesiske stupere
Olympiske mestere for Kina
Medaljevinnere under Sommer-OL 2012
Deltakere for Kina under Sommer-OL 2012
Stupere under Sommer-OL 2012
Deltakere for Kina under Sommer-OL 2016
Stupere under Sommer-OL 2016
Personer fra Nanning
Fødsler i 1990
Medaljevinnere under Sommer-OL 2016
Olympiske medaljevinnere i stuping
Paola Espinosa

Paola Espinosa (født 31. juli 1986 i La Paz i Baja California Sur) er en meksikansk stuper, som for det meste konkurrerer i 10 meter tårnstup. Hun tok bronsemedalje i Sommer-OL 2008. I Sommer-OL 2012 tok hun sølv. Hun har også en gullmedalje fra VM i 2009, og bronsemedaljer fra 2003 og 2011.

OL-medaljer 
  2012  London - Sølv i 10 meter synkronstup, damer -  Mexico
  2008  Beijing - Bronse i 10 meter synkronstup, damer -  Mexico

Referanser

Eksterne lenker 
 

Meksikanske stupere
Deltakere for Mexico under Sommer-OL 2016
Stupere under Sommer-OL 2016
Medaljevinnere under Sommer-OL 2012
Deltakere for Mexico under Sommer-OL 2012
Stupere under Sommer-OL 2012
Deltakere for Mexico under Sommer-OL 2008
Stupere under Sommer-OL 2008
Medaljevinnere under Sommer-OL 2008
Deltakere for Mexico under Sommer-OL 2004
Stupere under Sommer-OL 2004
Personer fra Baja California Sur
Fødsler i 1986
Deltakere for Mexico under VM i svømmesport 2019
Olympiske medaljevinnere i stuping
Pandelela Rinong

Pandelela Rinong (født 2. mars 1993) er en malaysisk stuper, som for det meste konkurrerer i 10 meter tårnstup. Hun representerte Malaysia under Sommer-OL 2012 i London, der hun ble kvalifisert via VM i svømming 2011. Pandelela Rinong bar sitt lands flagg under åpningsseremonien for sommerlekene i London.

Under Sommer-OL 2020 i Tokyo som ble arrangert i 2021, ble hun nummer 12 på 10 meter.

Referanser

Eksterne lenker 
 

Malaysiske stupere
Deltakere for Malaysia under Sommer-OL 2008
Stupere under Sommer-OL 2008
Deltakere for Malaysia under Sommer-OL 2012
Stupere under Sommer-OL 2012
Medaljevinnere under Sommer-OL 2012
Deltakere for Malaysia under Sommer-OL 2016
Stupere under Sommer-OL 2016
Deltakere for Malaysia under Sommer-OL 2020
Stupere under Sommer-OL 2020
Personer fra Sarawak
Deltakere under Sommer-OL for ungdom 2010
Medaljevinnere under Sommer-OL 2016
Fødsler i 1993
Deltakere for Malaysia under VM i svømmesport 2019
Olympiske medaljevinnere i stuping
Deltakere for Malaysia under VM i svømmesport 2022
VM-bronsemedaljevinnere i svømmesport for Malaysia
Alex Croak

Alexandra Lindsay Croak (født 9. juli 1984) er en australsk stuper, som for det meste konkurrerer i 10 meter tårnstup. Hun representerte Australia under Sommer-OL 2012 i London, der hun ble kvalifisert via VM i svømming 2011. Hun er også tidligere turner, med medalje fra Samveldlekene i 2002.

Eksterne lenker 
 

Australske stupere
Australske turnere
Deltakere for Australia under Sommer-OL 2000
Gymnaster under Sommer-OL 2000
Deltakere for Australia under Sommer-OL 2008
Stupere under Sommer-OL 2008
Fødsler i 1984
Roseline Filion

Roseline Filion (født 3. juli 1987) er en canadisk stuper, som for det meste konkurrerer i 10 meter tårnstup. Hun representerte Canada under Sommer-OL 2012 i London, der hun ble kvalifisert via VM i svømming 2011.

Eksterne lenker 
 

Canadiske stupere
Deltakere for Canada under Sommer-OL 2016
Stupere under Sommer-OL 2016
Deltakere for Canada under Sommer-OL 2012
Stupere under Sommer-OL 2012
Medaljevinnere under Sommer-OL 2012
Deltakere for Canada under Sommer-OL 2008
Stupere under Sommer-OL 2008
Fødsler i 1987
Medaljevinnere under Sommer-OL 2016
Olympiske medaljevinnere i stuping
Tonia Couch

Tonia Couch (født 20. mai 1989 i Plymouth) er en britisk stuper, som for det meste konkurrerer i 10 meter tårnstup. Hun vil representere Storbritannia under Sommer-OL 2012 i London, der hun ble kvalifisert via VM i svømming 2011.

Eksterne lenker 
 

Britiske stupere
Deltakere for Storbritannia under Sommer-OL 2016
Stupere under Sommer-OL 2016
Deltakere for Storbritannia under Sommer-OL 2012
Stupere under Sommer-OL 2012
Deltakere for Storbritannia under Sommer-OL 2008
Stupere under Sommer-OL 2008
Fødsler i 1989
Personer fra Plymouth
Deltakere for Storbritannia under VM i svømmesport 2017
Julija Koltunova

Julija Nikolajevna Koltunova, russisk Юлия Николаевна Колтунова (født 4. mai 1989) er en russisk stuper, som for det meste konkurrerer i 10 meter tårnstup. Hun vil representere Russland under Sommer-OL 2012 i London, der hun ble kvalifisert via VM i svømming 2011. Hun har sølv fra Sommer-OL 2004.

Eksterne lenker 
 

Russiske stupere
Deltakere for Russland under Sommer-OL 2012
Stupere under Sommer-OL 2012
Deltakere for Russland under Sommer-OL 2004
Stupere under Sommer-OL 2004
Medaljevinnere under Sommer-OL 2004
Fødsler i 1989
Olympiske medaljevinnere i stuping
Saks (fangstredskap)

Saks eller fotsaks er en fangstinnretning (felle) som består av to metalldeler som klapper sammen under stort trykk når saksa utløses, som regel i den hensikt å fange et dyr. De to metalldelene, ofte med sag-formede tenner, spennes opp med en kraftig fjær, som utløses via en trykkplatemekanisme når dyret trår på den. Saksa blir gjerne videre festet til et eller annet, så dyret ikke kan rømme med saksa festet til foten. Slike sakser påfører dyr store lidelser i form av skader. I Norge ble fotsaks i rovdyrfangst forbudt i 1932.

Det finnes flere varianter avhengig av hva det jaktes på, som for eksempel revesaks og bjørnesaks.

Se også 
 Ulvekrok, dyrefelle i form av kjøttkrok
 Ulvestue, dyregrop

Referanser

Eksterne lenker 
 

Jakt

en:Animal trapping#Foothold traps
Petter Planke

Petter Sverre Planke (født 7. mars 1936) er én av gründerne av selskapet Tomra Systems. 

Sammen med sin bror Tore Planke etablerte Petter Planke returautomatselskapet Tomra i 1972. Han forlot firmaet i 1986.

Planke ble i 2015 utnevnt til ridder av 1. klasse av St. Olavs Orden for «sin innsats for norsk næringsliv.»

Hedersbevisninger  
 1980 Norges Eksportråds eksportproduktpris, sammen med Tore Planke
 2015 ridder av 1. klasse av St. Olavs Orden

Referanser 

Norske gründere
Norske oppfinnere
Riddere av 1. klasse av St. Olavs Orden
Monaco under Vinter-OL 2006

Monaco under Vinter-OL 2006. Fire sportsutøvere fra Monaco, tre menn og en kvinne, deltok i to sporter under Vinter-OL 2006 i Torino. De vant ingen medalje.

Alpine grener

Fotnote: I mennenes kombinasjon er 1. omgang utforrennet, 2.- og 3. omgang er slalåmrennet. I damenes kombinasjon er 1.- og 2. omgang slalåmrennet og 3. omgang er utforrennet.

Bobsleigh

Eksterne lenker 
 Resultater og profilside  på sports-reference.com

Nasjoner under Vinter-OL 2006
Monaco under de olympiske leker
2000-årene i Monaco
Nicolai Aas

Nicolai Aas (født 14. september 1993 i Lillesand) er en norsk fotballspiller som spiller for .

Aas spilte for Lillesand IL på sine yngre dager, før han byttet til Birkenes IL. Etter en sesong gikk han til . Aas fikk sjansen på Sørlandslaget til Fædrelandsvennen, et lag med talenter fra lokalområdet, i 2011 under Color Line Cup i Sørlandshallen, og året etter spilte han i samme turnering, men denne gang for . Debuten fikk han i første hjemmekamp i  mot  15. april, der leverte han målgivende pasning og laget vant 3-1.

Han er også kjent for å ha scoret hele 9 mål i en og samme kamp. Dette skjedde i en juniorkamp mot .
Aas har også et av det raskeste hat-trickene, noe han klarte på bare seks minutter i seriekamp mot Sola i 3. divisjon.

7. desember 2012 signerte han for  etter at kontrakten med Start ikke ble forlenget

Referanser

Eksterne lenker 
 

Norske fotballspillere
Fotballspillere for Idrettsklubben Start
Fotballspillere for Arendal Fotball
Fotballspillere for Vindbjart FK
Fødsler i 1993
Prinsessen på erten

Prinsessen på erten er et eventyr av den danske forfatteren H.C. Andersen skrevet i 1835. Eventyret handler om en prins som så gjerne vil ha en prinsesse, men han vil forsikre seg om at der er en ordentlig prinsesse. Etter å ha lett lenge finner ikke prinsen en ordentlig prinsesse. Men en uværsdag dukker det opp en prinsesse på slottet. Den gamle dronningen bestemmer seg for å sette denne prinsessen på en prøve og på soveværelset legger hun en ert på bunnen av sengen. Så tar hun tyve madrasser og legger dem over erten og så enda tyve edderduns dyner ovenpå madrassene. Den neste morgenen spør de henne hvordan hun har sovet. Da prinsessen sier at hun har sovet skrekkelig dårlig og at hun nesten ikke lukket et øye i løpet av hele natten skjønner de at hun er en ordentlig prinsesse og prinsen tar henne til kone.

Eksterne lenker

Originaltekst

Noveller fra 1835
1835 i Danmark
Eventyr av H.C. Andersen
Staatliche Hochschule für Musik und Darstellende Kunst Stuttgart

Staatliche Hochschule für Musik und Darstellende Kunst Stuttgart er en høyskole for musikere og utøvende kunstnere i Stuttgart,  (Baden-Württemberg), Tyskland. Høyskolen ble grunnlagt i 1857 som kongeriket Württembergs konservatorium, og er dermed en av Tysklands eldste i sitt slag.

Kjente lærere og studenter 
 Nicola Bulfone
 Adelaide Casely-Hayford
 Cecil Coles
 Johann Nepomuk David
 Árpád Doppler (1857 – 1927)
 Sylvia Geszty (1974 – )
 Percy Goetschius (1873 – )
 Harry Plunket Greene
 Joseph Haas (1916 – )
 Luise Jaide
 Udo Kasemets
 Gustav Kastropp
 Edgar Stillman Kelley (1880 – )
 Richard Rudolf Klein (1921 – 2011)
 Karl Marx (komponist)
 Barry McDaniel
 Elke Neidhardt (1941 – )
 Lauren Newton (1974 – )
 Alfred Paulus
 Marlis Petersen
 Felix Petyrek
 Dionys Pruckner
 Hermann Reutter
 Benyamin Sönmez
 Hermann Suter
 Ernest Torrence
Antje Töpfer (1978 – ); uteksaminert i 2003
 Karl Wendling (1929 – )
 Florian Wiek (1972 – )
 Kent McWilliams

Bibliotek 
Universitetsbiblioteket telte i 2007 18.000 bøker, 80.000 noter og 9.000 opptak.

Eksterne lenker
 State University of Music and Performing Arts Stuttgart (Velkomstside på engelsk)

Stuttgart
Harald Gullichsen (1920–2012)

Harald Gullichsen (født 8. oktober 1920, død 9. april 2012 i Fredrikstad) var  førsteamanuensis ved Romansk institutt, Universitetet i Oslo, fra 1966 til han gikk av med pensjon i 1989. Før dette var han lektor ved Handelsgymnaset i Fredrikstad fra 1948.

Gullichsen ble tildelt Kongens fortjenstmedalje i gull i 2006.

Eksterne lenker 
 Om Harald Gullichsen hos unipub 
 Fylkesmannens begrunnelse ved tildeling av Kongens fortjenstmedalje i gull
 H.M.Kongens fortjenstmedalje i gull til Harald Gullichsen – demokraten.no
 Bilde fra mottagelse på Slottet for å takke for medalje
 Dødsannonse med fødselsdato

Førsteamanuenser ved Universitetet i Oslo
Kongens fortjenstmedalje i gull
Personer fra Fredrikstad kommune
Erik Tveten

Erik Tveten (født 5. august 1972 i Oslo) er en norsk tidligere ishockey-spiller. Han kom fra Furuset Ishockey til  Vålerenga Ishockey, der han spilte mer enn 400 kamper og vant med dem seks Norgesmesterskap i årene mellom 1993 og 2001. Han har også spilt for det norske landslaget og deltok i VM i 1995 og 1997. Tveten er nå bosatt i Gjøvik, der han var aktiv for Gjøvik Hockey fra sesongen 2001/2002 til og med sesongen 2006/2007. Etter at han la opp har han bidratt på trenersiden. Han er av mange kjent under tilnavnet «Mester Erik».

Tveten var, ifølge siden eurohockey.net 184 cm høy, og hadde en matchvekt på 86 kg. Han spilte hovedsakelig høyre ving, og var kjent som links-skytter.

Referanser 

Ishockeyspillere for Furuset
Ishockeyspillere for Vålerenga
Ishockeyspillere for Gjøvik
Fødsler i 1972
Irritabel tarm

Irritabel tarm (IBS) (av eng. irritable bowel syndrome) er et samlebegrep for udefinerte plager og lidelser i fordøyelseskanalen, som vanskelig lar seg diagnostisere nøyaktig. Det er altså ikke en definert sykdom, men et syndrom.

Prevalens 
Man regner med en prevalens på omkring  i befolkningen, men det finnes ikke eksakte tall. Mange oppsøker nemlig ikke lege med plagene sine. Noen følger den såkalte FODMAP (av fermenterbare oligosakkarider, disakkarider, monosakkarider og polyoler) dietten, som utelukker en del kortkjedede karbohydrater. Det er grunn til å tro at tarmen kan ha manglende evne til å prosessere denne typen karbohydrater, og at det kan være en del av årsaken til smertene. Ved å kutte ut en del matvarer fra kostholdet kan symptomene bli mer eller mindre borte for mange, men ikke alle.

Symptomer 
Nedenfor er noen vanlige symptomer, men på langt nær alle. Intensiteten kan variere med individet.

 Vekselvis diaré og/eller forstoppelse
 Luftsmerter og hyppig luftavgang
 Smerter og/eller ubehag i magen
 Endringer i avføringsmønsteret, både i hyppighet, form og utseende (slim forekommer hyppig)
 Plagene kan forverres av stress og angst, men dette er ikke årsaken. Mange kan likevel ha godt utbytte av kognitiv terapi 
 Ingen eller marginale funn ved lab-prøver

Hodepine og IBS 
Det er oppdaget at en variant av IBS (kanskje også Crohns sykdom og ulcerøs kolitt) kan ha sammenheng med migrene og tensjonshodepine. I begge tilfeller mistenkes Nervus vagus, den 10. av hjernenervene våre, å være forbindelsen mellom hjernen og fordøyelsessystemet. Mange med lidelsen IBS har også migrene eller tensjonshodepine, men det er først i senere år at man har oppdaget at disse lidelsene kan ha et felles nevrologisk opphav.

Klasemage 
Det er også oppdaget en spesielt smertefull variant som har fått kallenavnet «klasemage», som kan ha sammenheng med klasehodepine og andre trigeminal-autonome hodepiner. Dette er en meget sjelden variant av IBS med svært intense magesmerter, som følger av spasmer i tynntarmen. Lidelsen har også blitt kalt intestinal hypermotilitessyndrom. Når spasmene opptrer avsnøres tarmen, omtrent som under tarmslyng. Lidelsen har fått navnet klasemage, fordi den opptrer i klaser (klynger) og har sammenheng med hypothalamus (dag- og nattrytmene) gjennom nervus vagus (den tiende hjernenerven, som også kalles innvollsnerven og vagusnerven), på en lignende måte som klasehodepine.

Referanser

Eksterne lenker 
 Hva er irritabel tarm? - artikkel fra forskning.no 7.3.07
 Liste over FODMAP-matvarer - 22.12.15
 Irritabel tarm-syndrom (IBS) - brosjyre fra Helse Bergen 22.12.15

Sykdommer
Ulrik Berglann

Ulrik Reinaldo Berglann (født 31. mai 1992) er en norsk fotballspiller som spiller for Lyn Toppfotball.

23. oktober 2011 fikk han sin debut for Bodø/Glimt borte mot Kongsvinger. De tapte kampen 2-0.

Han er kjent som en lynving og opplegger, og hadde i sesongen 2012/2013 flest målgivende pasninger i Adeccoligaen; 11.

På to år avanserte han fra 4. divisjon med Nesna IL til å være klar for Tippeligaen i sesongen 2013/2014.

I februar 2016 signerte han kontrakt for 1. div. klubben Jerv i Grimstad, og forlenget kontrakten i oktober 2017.

Pr 20. februar 2018 har Berglann spilt 68 kamper og scoret 8 mål for FK Jerv.

Referanser

Eksterne lenker 
 

Norske fotballspillere
Fotballspillere for FK Bodø/Glimt
Fotballspillere for Strømmen IF
Fotballspillere for FK Jerv
Fødsler i 1992
Byskogen skole (Larvik)

Byskogen skole var en barneskole nær sentrum i Larvik. Den ble grunnlagt i 1968 og nedlagt i 2014.

Referanser

Barneskoler i Vestfold og Telemark
Skoler i Larvik
Utdanningsinstitusjoner etablert i 1968
Tidligere utdanningsinstitusjoner i Vestfold og Telemark
Hedrum ungdomsskole

Hedrum ungdomsskole er en ungdomsskole to km fra Larvik sentrum i Larvik kommune. Skolen blir populært kalt V7, etter gateadressen.

Skoler i Larvik
Ungdomsskoler i Vestfold og Telemark
Frøy skole

Frøy skole er en barne- og ungdomsskole på Frostvedt/Hovland i Larvik.

Referanser

Barne- og ungdomsskoler i Vestfold og Telemark
Skoler i Larvik
Frostvedt skole

Frostvedt skole er en tidligere barneskole på Frostvedt i Larvik. Den er nabo til Frøy skole, og de to skolene deler gymsal og svømmehall. Frostvedt skole ble lagt ned da Fagerli skole sto ferdig desember 2016.

Referanser

Barneskoler i Vestfold og Telemark
Skoler i Larvik
Beaver

Beaver er en by i og fylkesete i Beaver County i Utah. I 2010 hadde byen 3112 innbyggere.

Referanser

Eksterne lenker 
 
  Innbyggertall 2010 - 2019 – United States Census Bureau

Byer i Beaver County i Utah
Byer i Utah
Kringvern

Kringvern betegner en militær forsvarsstilling som er organisert slik at den kan møte angrep fra alle kanter. De engelske begrepene for det samme er «all-around defense» og «perimeter defense».

Kringvernet skal dekke sin egen avdelings posisjon,  og hver soldat er tildelt en forsvarsposisjon med angitt skuddsektor. I tillegg kan det stasjoneres utkikksposter. Hvis flere enheter opererer i samme område, blir det også viktig at skytingen ikke rammer egne styrker. Dette løses gjerne på overordnet plan ved at hver avdeling tildeles en egen vaktsektor.

Det er ikke uvanlig ved leirslagning at det graves skyttergroper, slik at soldatene er bedre dekket mot fiendtlig skyts. Et vanlig pausescenario ved korte stopp i felt,er et infanterilag samlet på huk med lagfører i midten og gevær pekende i alle kompassretninger.

Referanser

Eksterne lenker 
 «Military terms» (PDF)

Militær terminologi
Mariakirken på Austbø

Mariakirken på Austbø er en nå nedrevet steinkirke fra middelalderen, som lå på Austbø, det høyeste punktet på øyen Hundvåg i Stavanger. Området er automatisk fredet, etter kulturminneloven.

Historie
Mariakirken på Austbø skal ha vært en romansk kirke, omtrent 30 meter lang og 15 meter bred, antakeligvis fra tidlig 1100-tallet. Mariakirken ble trolig bygd av en av storbondene på Hundvåg. Kirken var sannsynligvis et privatkapell knyttet til gården Austbø som var en av Rogalands største på den tiden. Gården Austbø og Husebø hørte sannsynligvis sammen, og lå etterhver under Apostelkirken i Bergen, noe også Mariakirken kan ha gjort. Hundvåg soknet til Mariakirken ved domkirken og det er sannsynlig at også kirken på Hundvåg og brukte dette navnet.

Pater Aslak på Hundvåg
Det finner ikke mange kilder om kirken, men den er nevnt i et brev fra den 14. juni 1300. I dette brevet nevnes presten på Hundvåg som het Aslak, som var bror til biskop Arne av Stavanger. Han dømmes sammen med flere andre prester i Stavanger bispedømme av biskop Eyvind i Oslo og Abbeden ved Hovedøya kloster til å betale bot for å ha ekskommunisert kong Håkon 5. Magnusson og fler av hans menn. 

Kirken forfalt etter hvert, men det er usikkert når den gikk ut av bruk. Det finnes flere teorier på hvorfor og når kirken gikk ut av bruk, men det kan ha vært svartedauden eller reformasjonen. En annen teori kan være at prest Aslaks framferd og lakei for Biskop Arne i striden om tiendekornet til Finnøy gjorde at kirken mistet støtte hos bøndene og dermed begynte og forfalle. Mariakirken lå ihvertfall i ruiner i 1744. I 1866 ble det fraktet en båt full av tilhogde klebersteiner fra Hundvåg, blant annet to sokkelsteiner formet som jonisk basis. Steinene skal ha blitt brukt til restaureringen av domkirken.

Mariakirken på Austbø i dag
På høyden ved Austbøgeilen ligger det et minnesmerke over en Mariakirken og flere lokale stedsnavn i området vitner om Mariakirken.
Rett ved minnesmerket ligger Mariamarka og Kirkegårdsmarka. I dag er det mulig å se tufter fra kirken og det kan fremdeles
være rester av både kirken og gravplasser under markflaten. Det kan også finnes rester av kirken på Austbø gård, i gjerder, løe, våningshus og lignende. I februar 1994 fant man det gamle alteret fra Mariakirken, og den 21. mai 1995 ble det gamle alteret satt inn og innviet i Hundvåg kirke. I Hundvåg kirke står også et stort steinkorss fra samme området, men dette er antageligvis eldre enn Mariakirken. Man hadde lenge vist om dette steinkorsset, men i løpet av 1800-tallet var det blitt del i to ved et fall og den øverste delen forsvant. Denne delen ble funnet igjen den 13. november 1999 av medlemmer i historielaget.

Referanser

Eksterne lenker
 

Norske middelalderkirker i stein
Kirker i Stavanger
Kulturminner i Stavanger
Brunla ungdomsskole

Brunla ungdomsskole er en ungdomsskole i Stavern i Larvik kommune. Den ble grunnlagt i 1967. I 1977 ble skolen utvidet.

Referanser

Skoler i Larvik
Ungdomsskoler i Vestfold og Telemark